| Teixugo europeo |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Subclase: | Theria |
| Infraclase: | Placentalia |
| Orde: | Omnivora |
| Suborde: | Caniformia |
| Familia: | Mustelidae |
| Subfamilia: | Melinae |
| Xénero: | ***Meles*** |
| Especie: | ***M. meles*** |

 |
| Nome binomial |
| *Meles meles*Linnaeus, 1758 |
| Distribución Meles melesDistribución *Meles meles*Distribución *Meles meles* |

O **teixugo** **euroasiático**, **porco teixo**, **teixo**, **melandro** ou **tourón** (*Meles meles*) é un mamífero que habita en gran parte do continente asiático e na maior parte do continente europeo, tirante o norte de Escandinavia e mais as illas de Islandia, Córsega, Sardeña, Sicilia e Chipre. Destacan as súas grandes poboacións no Reino Unido e Irlanda.

O porco teixo pertence á familia dos mustélidos, xunto cos armiños, as londras, os visóns ou as martas, sendo o único da súa familia clasificado no xénero *Meles*. As súas principais subespecies son o *Meles meles meles* (na Europa occidental), o *Meles meles marianensis* (na Península Ibérica), o *Meles meles leptorynchus* (en Rusia), o *Meles meles leucurus* (na China e no Tíbet) e o *Meles meles anaguma* (no Xapón).

Trátase dun animal de hábitos nocturnos, sendo moi raro atopalo durante o día. O teixugo pode rubir polas árbores, aínda que non se atopa adaptado para facelo. Tamén pode correr con certa rapidez e nadar. En caso de perigo, ao verse ameazado emite fortes bruídos (Reinochholf, 1995). É moi rebuldeiro cos membros da súa especie, tanto de novo como de adulto e participa no aseo corporal dos compañeiros de especie.

Descrición
----------

O teixugo mide entre 60 e 90 centímetros e ten un peso entre 7 e 13 quilogramos.

É doado de identificar: na cabeza ten bandas brancas e negras, únicas. As orellas teñen rebordes brancos; as patas e o abdome son negros e o lombo gris prateado. Semella un pequeno oso, ou ben un cocho peludo, pois fai uns ruídos característicos de seu. A súa pelaxe empregábase non hai moito para facer brochas de afeitar. As patas dianteiras teñen as poutas con uñas moi longas, poderosas, coas que escarva profundas covas.

Reprodución
-----------

O celo vai de febreiro a outubro, pero sobre todo marzo, abril e maio. O período de gravidez é un tanto variable, sobre 60 días. Trae ó mundo entre 1 e 5 crías, que nacen núas e cegas coa pelaxe abrancazada, e que abren os ollos aos 30 días. Son amamantadas ata os 3 meses.

Alimentación
------------

É omnívoro, come animais como miñocas, caracois, vermes, ras, pequenos mamíferos, prea, raíces, bulbos, froita ou castañas.

Hábitat
-------

Habita en bosques frondosos e mixtos, é solitario. Defeca sempre nos mesmos lugares e vai sempre polos mesmos sendeiros polo que é doado dar con el. Toma parella para toda a vida.
Escava numerosos tobos na terra que son usados pola familia. As galerías das súas tobeiras son moi complexas, con catro a oito saídas. As cámaras de repouso están a metro e medio de profundidade. Xeralmente as covas do teixugo desembocan en auténticas covas naturais. Hiberna, e nos seus sonos invernais, que poden durar varias semanas, vive das reservas de graxa acumuladas durante o outono. O teixugo tratouse de domesticar sen éxito.

Galería de imaxes
-----------------

* TeixugoTeixugo
* Distribución mundialDistribución mundial
* Pegadas do teixugoPegadas do teixugo
* Teixugo facendo o seu toboTeixugo facendo o seu tobo
* Teixugo disecadoTeixugo disecado
* Autopsia practicada a un teixugoAutopsia practicada a un teixugo

Notas
-----

1. ↑  Definicións no *Dicionario da Real Academia Galega* e no Portal das Palabras para *teixugo*.
2. ↑  Definicións no *Dicionario da Real Academia Galega* e no Portal das Palabras para *porco teixo*.
3. ↑  Definicións no *Dicionario da Real Academia Galega* e no Portal das Palabras para *teixo*.
4. ↑  Definicións no *Dicionario da Real Academia Galega* e no Portal das Palabras para *melandro*.
5. ↑  Definicións no *Dicionario da Real Academia Galega* e no Portal das Palabras para *tourón*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Teixugo Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Teixugo*** |

### Bibliografía

* Harris, Stephen; Yalden, Derek (2008). *Mammals of the British Isles* (4th Revised ed.). Mammal Society. ISBN 0-906282-65-9.
* Kurtén, Björn (1968). "Pleistocene mammals of Europe". Weidenfeld and Nicolson.
* Heptner, V. G.; Sludskii, A. A. (2002). *Mammals of the Soviet Union. Vol. II, part 1b, Carnivores (Mustelidae and Procyonidae)*. Washington, D.C. : Smithsonian Institution Libraries and National Science Foundation. ISBN 90-04-08876-8.
* König, Claus (1973). *Mammals*. William Collins. ISBN 0-00-212080-1.
* Macdonald, David (2001). "The New Encyclopedia of Mammals". ISBN 0-19-850823-9.
* Neal, Ernest (1958). "The Badger". Penguin Books.
* Pease, Alfred Edward (1898). "The badger; a monograph". Londres : Lawrence and Bullen.

|  |  |
| --- | --- |
| Control de autoridades | 
* Wd: Q27066
* BNCF: 52438
* BNF: 15993350c
* EBID: ID
* GEC: 0145256
* GND: 4148726-6
* NDL: 00560243
* NKC: ph318943

 |

|  |  |
| --- | --- |
| Identificadores taxonómicos | 
* ADW: Meles\_meles
* BioLib: 1707
* Dyntaxa: 206036
* EOL: 328046
* EPPO: MLESME
* FE: 305312
* FE-New: ID
* Fossilworks: 157470
* GBIF: 2433875
* iNaturalist: 41841
* IRMNG: 11003965
* ITIS: 621922
* IUCN: 29673
* MSW: 14001283
* NBN: NHMSYS0000080191
* NCBI: 9662
* SeaLifeBase: 71073
* Soortenregister: 138998
* TAXREF: 60636
* uBio: 105608
* WoRMS: 1465482

 |